als_Latn dik_Latn sag_Latn
03.10.2008, - E Premte
Me rastin e fillimit të vitit të ri akademik në Fakultetin e Edukimit u organizua një solemnitet rasti
Fakulteti i Edukimit i UP organizoi një solemnitet me rastin e fillimit të vitit të ri akademik të studentëve të vitit të parë, në të cilin morën pjesë ministri i MASHT, z. Enver Hoxhaj, rektori i UP, z. Enver Hasani dekani i Fakultetit të Edukimit, z. Mejdi Elezi, përfaqësues të Këshillit të studentëve të këtij fakulteti si dhe studentë të tjerë.
Ministri Enver Hoxhaj pasi i uroi studentëve të UP fillimin e mbarë të vitit akademik, theksoi se shekulli 21 bazohet në ekonominë e dijes, përderisa shekulli 20 është bazuar në ekonominë e industrisë. Asnjëherë gjatë historisë edukimi nuk ka qenë forcë motorike për zhvillim dhe përparim sesa është në shekullin 21. Në këtë shekull nuk është i rëndësishëm vetëm akumulimi i dijes, por si e përdorë dijen dhe trurin në mënyrë që të sigurosh përparim.
Fakulteti i Edukimit duhet të jetë ndër fakultetet më të rëndësishme në krahasim me fakultetet e tjera që ka UP, në zhvillimin e ardhshëm të Kosovës. Fakultetet e edukimit të gjithë botën kanë relacione specifike me Qeverinë meqë nga plan programet e tyre varet cilësia e arsimit të një vendi, tha ministri Hoxhaj.
Jemi të interesuar që në shkollat fillore e të mesme të ketë cilësi, jo vetëm në qytete por edhe në fshatra. Kjo cilësi mund të arrihet vetëm përmes procesit të kualifikimit dhe rikualifikimit të arsimtarëve. Ne si ministri në bashkëpunim edhe me rektoratin do të fillojmë ndërtimin e objektit të Fakultetit të Edukimit. Planifikojmë që Fakulteti i Edukimit të jetë bartës i procesit të rikualifikimit të mësimdhënësve, dhe që mendon shumë më tepër se çfarë plan programesh të kemi në shkollat fillore dhe të mesme dhe se çfarë tekstesh shkollore të kemi në shkollat e Kosovës.
Kosova mund ta projektojë ardhmërinë e saj vetëm me dije. FE është promotor i fuqishëm dhe do të jetë forcë e madhe shtytëse që do të nxitë që dija të jetë ajo që siguron një fuqi të re.
Në këtë solemnitet fjalë rasti mbajtën edhe rektori Enver Hasani, dekani i FE, Mejdi Elezi dhe përfaqësues të Këshillit të studentëve.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn